মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
দ্য মিস্ট
দ্য মিস্ট (ইংরেজি ভাষায়: The Mist) মার্কিন ঔপন্যাসিক এবং ছোট গল্পকার স্টিফেন কিং রচিত একটি ছোট আকারের উপন্যাস তথা নভেলা। ১৯৮০ সালে কার্বি ম্যাককলি কর্তৃক প্রকাশিত "ডার্ক ফোর্সেস" নামক সংকলনে এটি প্রথম প্রকাশিত হয়েছিল। সেই সংকলনের শেষ এবং সর্ববৃহৎ গল্প ছিল এটি। আমেরিকার মেইন অঙ্গরাজ্যের "ব্রিজটন" নামক ছোট্ট শহর একটি ঝড়ের পর হঠাৎ কুয়াশায় ছেয়ে যায়। সেখানে আধিপত্য বিস্তার করে অদ্ভুত সব জন্তু। এ নিয়েই কাহিনী আবর্তিত হয়েছে। ২০০৭ সালে এই গল্পের উপর ভিত্তি করে একটি চলচ্চিত্র নির্মিত হয়েছে যার নাম একই।